b'\n_START_ARTICLE_\nBlokhaus\n_START_PARAGRAPH_\nBlokhaus (nem\xc5\xa1ko Blockhaus je brunarica) je ljudsko ime za lesene monta\xc5\xbene bivalne hi\xc5\xa1e, katere so v \xc4\x8dasu druge svetovne vojne postavljali na obmo\xc4\x8dju Spodnjega Posavja._NEWLINE_Glede na ve\xc4\x8dje \xc5\xa1tevilo narejenih in postavljenih enakih hi\xc5\xa1, lahko govorimo o prvih serijsko izdelanih monta\xc5\xbenih hi\xc5\xa1ah na na\xc5\xa1em podro\xc4\x8dju. Te hi\xc5\xa1e so v Kr\xc5\xa1ko-Bre\xc5\xbei\xc5\xa1ko kotlino in njeno obrobje postavljali Nemci, v njih pa so naseljevali Ko\xc4\x8devarje. Ti so se naseljevali v izpraznjene slovenske domove in v blokhause. V letih 1941 in 1942 so fa\xc5\xa1isti na osnovi sporazuma med Hitlerjem in Mussolinijem, preselili Ko\xc4\x8devarje na omenjeno podro\xc4\x8dje, ki je bilo zasedeno s strani nem\xc5\xa1kega Wehrmachta, in iz katerega so nem\xc5\xa1ke oblasti nasilno izgnale pribli\xc5\xbeno 20.000 Slovencev v Nem\xc4\x8dijo in v Srbijo.'